钦定古今图书集成/明伦汇编/宫闱典/第022卷 > 《宣仁圣烈皇后哀册文》〈代宰相〉毕仲游
## 钦定古今图书集成/明伦汇编/宫闱典/第022卷 > 《宣仁圣烈皇后哀册文》〈代宰相〉毕仲游

“维大宋元祐八年岁次壬申九月三日癸酉，大行皇
太后崩”于寿康殿，旋殡于崇政殿之西阶。粤明年正月，迁祔座于永厚陵，礼也。丛殿帟空，袒庭燎晻，云似
却而复凝，月虽辉而如惨。孝孙嗣皇帝臣〈哲宗庙讳〉临遣
奠以兴哀，瞻振容而永慕，凤吟管以何悲，龙挟輴而
若驻，羽卫罗阙，神仪布路，爰制近司，纪陈圣度，其词
曰：“皇矣大宋，宝命自天，重明累圣，跨成轶宣，正后在
中，契于坤乾，较任比姒，亦逾于前，有系自姜，源深积
厚，功熙我朝，方虎是偶，奄韩宅鲁，益昌厥后，月瑞日
符，是兴大母，于铄大母躬义率仁，居静犹地，含和如
春。正素自禀，聪明夙闻。作合英祖，齐昇并曜。受养神
考，阴功善教。体道不违，惟德是效。元丰末命，帝命惟
辟。听断勉同，以补天隙。拥佑神孙，立民之极。恭以励
人，俭惟化俗。衣有大练，奁无片玉。房闼不出，四海在
目。信义由中，九裔思服。如鉴不尘，如璞不缁。三事大
夫，正直是咨。宗藩外戚，渗漉惠”慈。人爵王官，虽卑不
私。庙谒靡行，外朝靡践。池籞靡临，惟正是勉。服御靡
更，惟恶是善。庸尔万方，为则为典，左右皇躬。动有坛
宇，居由范防。造次于是，寖隆且昌。如天清明，霁日之
光。治化方成，忧劳亦至。外若平居，中潜遘厉。坤轴轧
以夜摧，月轮翩而晓坠。守大化之靡怛，尚斯民之为
意。呜呼哀哉！珠箔低垂兮云雾犹隔，蕙帐髣髴兮炉
烟未销。想仙驭以何适，谢人寰而已遥。万乘号恸，哀
缠九霄。千官缟素，雨泣东朝。呜呼哀哉！人与神兮变
何速，秋复春兮时以徂。牺樽盈兮未忘于平昔，池綍
动兮难留于须臾。翼八翣以为卫，陈六衣而汜涂。呜
呼哀哉！野苍茫兮人渐远，仗徘徊兮天欲晚。愬洛涧
兮嗟备物之如在，逾巩岸兮知神游之不返。山川已
兆于真宅，松柏犹凝于故苑。呜呼哀哉！玉晦龙蛰，金
藏鉴昏。泉关掩夜，宫闱泣晨。车轨同兮虽来于万国，
宝座闭兮惟朝于百神。鱼惟炬以非日，雁长飞而不
春。呜呼哀哉！成《内则》于三朝，贻《素风》于十祀。致理之
勤兮今已往，大道之公兮古如此。何“远其家以为国，
而忧其民之犹子。宜大书而作册，俾永光于《宋史》。”呜
呼哀哉！